ET
C 158/6
Euroopa Liidu Teataja
11.4.2022
Eelotsusetaotlus, mille on esitanud Rechtbank Noord-Holland, Haarlemi kohtumaja (Madalmaad) 11. jaanuaril 2022 – PR P ja BV versus Inspecteur van de Belastingdienst/Douane, kantoor Eindhoven (Kohtuasi C-24/22) (2022/C 158/07) Kohtumenetluse keel: hollandi Eelotsusetaotluse esitanud kohus Rechtbank Noord-Holland, Haarlemi kohtumaja
Põhikohtuasja pooled Kaebaja: PR P ja BV Vastustaja: Inspecteur van de Belastingdienst/Douane, kantoor Eindhoven
Eelotsuse küsimused 1.
Kas KNi rubriiki 9403 tuleb tõlgendada nii, et erinevatest materjalidest koosnevad kasside kraapimispostid, mis on ettenähtud selleks, et need (elu)ruumides põrandale panna ja sinna jätta, et kassid saaksid nendel ronida, istuda ja lamada ning neid kraapida, ei kuulu sellesse rubriiki, kuna need on erinevat liiki komisjoni 28. novembri 2013. aasta rakendusmääruse (EL) nr 1229/2013 (1) ja komisjoni 3. aprilli 2014. aasta rakendusmääruse (EL) nr 350/2014 (2) tähenduses?
Kui on tegemist erineva liigiga, mis takistab klassifitseerimist KNi rubriiki 9403, mis seda erinevat liiki siis iseloomustab? 2.
Kas esimesele küsimusele vastamine mõjutab komisjoni 28. novembri 2013. aasta rakendusmääruse (EL) nr 1229/2013 ja komisjoni 3. aprilli 2014. aasta rakendusmääruse (EL) nr 350/2014 kehtivust?
(1) (2)
Komisjoni 28. novembri 2013. aasta rakendusmäärus (EL) nr 1229/2013 teatavate kaupade klassifitseerimise kohta kombineeritud nomenklatuuris (ELT 2013, L 322, lk 8).
Komisjoni 3. aprilli 2014. aasta rakendusmäärus (EL) nr 350/2014 teatavate kaupade klassifitseerimise kohta kombineeritud nomenklatuuris (ELT 2014, L 104, lk 4).
Eelotsusetaotlus, mille on esitanud Bundesverwaltungsgericht (Austria) 26. jaanuaril 2022 – BF versus Versicherungsanstalt öffentlich Bediensteter, Eisenbahnen und Bergbau (Kohtuasi C-52/22) (2022/C 158/08) Kohtumenetluse keel: saksa Eelotsusetaotluse esitanud kohus Bundesverwaltungsgericht
Põhikohtuasja pooled Kaebaja: BF Vastustaja: Versicherungsanstalt öffentlich Bediensteter, Eisenbahnen und Bergbau